EkBass/fiwiki-20250220-pages-articles huggingface dataset:
Condé-sur-Vire

Condé-sur-Vire on kunta Ranskassa Manchen departementissa Normandian alueella. Se sijaitsee Virejoen varrella. ==Kuntaliitokset== 1\. tammikuuta 2016 Le Mesnil-Raoultin kunta liittyi Condé-sur-Viren kuntaan.www.legifrance.gouv.fr ==Talous== Condé-sur-Viressä on Elle & Vire maitotuotteita valmistava tehdas. Yrityksen juuret ulottuvat 1940-luvulla perustettuun osuuskuntaan, jossa Elle- ja Virejokien laaksoissa olleet maidontuottajat yhdistivät voimansa.Tour de France 2016 ==Aiheesta muualla== *Elle & Vire ==Lähteet== Luokka:Manchen kunnat
Takao (1930)

Takao () oli Keisarillisen Japanin laivaston vuonna 1932 palvelukseenotettu Takao-luokan raskas risteilijä toisessa maailmansodassa. == Valmistus == Alus tilattiin Yokosukan laivastoarsenaalilta ja sen köli laskettiin 28. huhtikuuta 1927. Alus laskettiin vesille 12. toukokuuta 1930 ja se otettiin palvelukseen 31. toukokuuta 1932.Whitley, M. J., s. 177 == Palvelus == Aluksella ollut brittimiehistö upotti aluksen 27. lokakuuta 1946. == Lähteet == * * * === Viitteet === == Aiheesta muualla == Luokka:Takao-luokan risteilijät Luokka:Japanilaiset toisen maailmansodan risteilijät
Atago (1930)

Atago () oli keisarillisen Japanin laivaston vuonna 1932 palvelukseenotettu Takao-luokan raskas risteilijä toisessa maailmansodassa. == Valmistus == Alus tilattiin Kuren laivastoarsenaalilta ja sen köli laskettiin 28. huhtikuuta 1927. Alus laskettiin vesille 16. kesäkuuta 1930 ja se otettiin palvelukseen 30. maaliskuuta 1932.Whitley, M. J., s. 177 == Palvelus == Joulukuusta 1932 alkaen alus muodosti sisaralustensa kanssa 4. risteilijälaivueen korvaten laivueen aiemmin muodostaneet Myōkō-luokan alukset. Alukset poistettiin palveluksesta 15. marraskuuta 1935, jonka jälkeen alusten runkoja vahvistettiin samoin kuin tehtiin muita muutoksia. Muiden luokan alusten palatessa laivueeseen Atago jäi reserviin aina vuoteen 1939. Alus oli modernisoitavana, mikä päättyi 30. lokakuuta 1939, minkä jälkeen se palasi laivueeseen 15. marraskuuta.Whitley, M. J., s. 179 Tyynenmeren sodan alkaessa joulukuussa 1941 alus oli laivueen mukana Etelä-Kiinan merellä suojaamassa maihinnousuja Malaijaan ja Borneolle. Tammikuussa laivue siirtyi Palaulle. Alukset suojasivat Hollannin Itä-Intiassa ja iskivät helmikuun lopulla Jaavan eteläpuolisille laivareiteille, jolloin Atago ja Takao upottivat USS Pillsburyn. Atago osallistui myös HMAS Yarran, Ankingin ja Francelin upottamiseen.Whitley, M. J., s. 179-180 == Lähteet == * * * === Viitteet === == Aiheesta muualla == * Luokka:Takao-luokan risteilijät Luokka:Japanilaiset toisen maailmansodan risteilijät
Pierfrancesco Favino

Pierfrancesco Favino (s. 24. elokuuta 1969 Rooma, Italia) on italialainen näyttelijä. Hänen tunnettuja roolitöitään ovat muun muassa Kristoffer Kolumbus elokuvassa Night at the Museum – yö museossa, kenraali Glozelle elokuvassa Narnian tarinat: Prinssi Kaspian sekä Ernesto Olivetti elokuvassa Enkelit ja demonit. Vuonna 2006 Favino palkittiin ”Italian Oscarilla” eli David di Donatello -palkinnolla roolistaan rikoselokuvassa Romanzo Criminale. Vuonna 2008 hän näytteli partisaania Spike Leen ohjaamassa elokuvassa Santa Annan ihme ja vuonna 2012 anarkisti Giuseppe Pinelliä elokuvassa Romanzo di una strage, josta hän jälleen sai David-palkinnon. ==Lähteet== ==Aiheesta muualla== Luokka:Italialaiset näyttelijät Luokka:Vuonna 1969 syntyneet Luokka:Elävät henkilöt
Prokiraalisuus

Prokiraalisuus tarkoittaa sellaista molekyylirakennetta, josta voi yhdellä reaktioaskeleella muodostua kiraalinen rakenne. Prokiraalisuudella on useita määritelmiä, jotka voivat olla osittain ristiriitaisia. Yleisesti käytettyjä määritelmiä ovat, että prokiraalisen molekyylin tulee sisältää vähintään yksi atomi, josta voi reaktiaskeleella muodostua kiraalinen keskus, tämä on niin sanottu prokiraalinen keskus, tai että molekyyli sisältää tooppisen ryhmän, eli ryhmän jonka korvautuminen johtaa joko enantiomeerin tai diastereomeerin muodostumiseen. Mikäli molekyylistä muodostuu kiraalinen kahdessa vaiheessa kutsutaan sitä proprokiraaliseksi. Monissa biokemiallisesti tärkeissä reaktioissa on prokiraalisia molekyylejä, joista muodostuu entsyymien katalysoimana kiraalisia molekyylejä. ==Terminologiaa== Mikäli orgaanisen yhdisteen rakenteessa on tetraedrimäinen sp3-hybridisoitunut hiiliatomi, johon on sitoutunut kolme erilaista atomiryhmää, joista kaksi on ekeskenään samoja, muodostuu toisen tällaisen ryhmän korvautuessa kiraalinen molekyyli. Tämän molekyylin hiiliatomi on prokiraalinen keskus ja keskenään samankaltaiset ryhmät ovat enantiotooppisia, mikä tarkoittaa sitä, että toisen niistä korvautuessa muodostuu enantiomeereja. Jos molekyylissä on jo valmiiksi kiraalinen ryhmä ovat korvautuvat ryhmät diastereotooppisia ja korvautumisreaktiossa muodostuu diastereomeerejä. Keskenään samankaltaisia ryhmiä kutsutaan nimityksillä pro-R tai pro-S riippuen siitä, mikä on muodostuvan stereokeskuksen konfiguraatio. Mikäli konfiguraatio on R, on korvautunut ryhmä pro-R ja vastaavasti pro-S-rymän korvautuessa muodostuu S-enantiomeeri. Orgaaninen yhdiste on tasomainen hiilistomin kohdalta hiiliatomin ollessa sp2-hybridisoitunut. Esimerkkejä tällaisista yhdisteistä ovat karbonyyliyhdisteet. Prokiraalisia karbonyyliyhdisteitä ovat esimerkiksi aldehydit ja ketonit, joiden alkyyliryhmät ovat keskenään erilaisia. Näiden molekyylien prokiraalinen keskus on karbonyyliryhmän hiiliatomi, joka reagoi additioreaktiolla muodostaen kiraalisen yhdisteen. Tällaisissa tapauksissa prokiraalinen keskus on tasomainen ja additioreaktio voi tapahtua kummalta puolelta tahansa. Re-puoli on se puoli, jonka suunnalta additioreaktion tapahtuessa muodostuu R-isomeeri ja mikäli reaktio tapahtuu si-puolelta muodostuu S-isomeeri. ==Lähteet== Luokka:Stereokemia
Mehiläinen (aikakauslehti 1916–1939)

Mehiläinen oli vuosina 1916–1939Fennica-haku ilmestynyt suomalainen aikakauslehti. Se oli Suomen Mehiläishoitajain Liiton äänenkannattaja. Sen päätoimittaja oli vuodesta 1916 kirkkoherra Alfred Mäkinen.Kuka kukin oli, WikiaineistoMehiläishoidon historiaa Lehti ei ilmestynyt vuonna 1926Mehiläinen: Suomen mehiläishoitajain äänenkannattaja.. Sen jatkajaksi on perustettu 1946 Mehiläistalous ja vuonna 1984 Mehiläinen. == Lähteet == Luokka:Suomalaiset aikakauslehdet Luokka:Mehiläisten hoito
Dejan Govedarica

Dejan Govedarica (, s. 2. lokakuuta 1969 Zrenjanin, Serbia, Jugoslavian SLT) on serbialainen ammattilaisuransa lopettanut jalkapalloilija. Pelipaikaltaan hän oli keskikenttäpelaaja.Dejan Govedarica National Football Teams -sivustolla Govedarica edusti kotimaassaan Proleter Zrenjaninia ja Vojvodinaa. Ulkomailla hän edusti alankomaalaisia Volendamia, RKC Waalwijkia ja NEC Nijmegeniä sekä italialaista Lecceä. Hän pelasi yhteensä 171 Eredivisien ja 21 Serie A:n ottelua. Jugoslavian maajoukkueessa Govedarica pelasi 27 ottelua ja teki kaksi maalia vuosina 1994–2000. Hän oli mukana MM- kilpailuissa 1998 ja EM-kilpailuissa 2000. EM-kilpailuiden 2000 puolivälierässä Alankomaita vastaan Govedarica teki oman maalin Jugoslavian hävitessä 1–6. == Lähteet == Luokka:Jugoslavialaiset jalkapalloilijat Luokka:Serbialaiset jalkapalloilijat Luokka:Vuonna 1969 syntyneet Luokka:Elävät henkilöt
Maya (1930)

Maya () oli keisarillisen Japanin laivaston vuonna 1930 vesillelaskettu Takao- luokan raskas risteilijä toisessa maailmansodassa. == Valmistus == Alus tilattiin Kawasakin Koben telakalta, missä köli laskettiin 4. joulukuuta 1928. Alus laskettiin vesille 8. marraskuuta 1930 ja otettiin palvelukseen 30. kesäkuuta 1932.Whitley, M. J., s. 177 == Palvelus == Alus upposi sukellusveneen torpedoimana 23. lokakuuta 1944. == Lähteet == * * * === Viitteet === == Aiheesta muualla == Luokka:Filippiinienmeren hylyt Luokka:Takao-luokan risteilijät Luokka:Japanilaiset toisen maailmansodan risteilijät
Kilometrihinnoiteltu autovakuutus

Kilometrihinnoiteltu autovakuutus on vakuutus, jonka hintaan vaikuttavat ajoneuvolla ajettavat kilometrit. Ajokilometritiedot voivat perustua vakuutuksenottajan ilmoitukseen tai niitä voidaan mitata ajoneuvoon asennettavalla laitteella. Maailmalla kilometrihinnoiteltu autovakuutus tunnetaan esimerkiksi nimillä Usage-based insurance tai Pay as you drive.Uusi autovakuutus kilometrien mukaan. Kauppalehti 21.4.2016.. Ajomäärään perustuvan vakuutushinnoittelun etuja ovat muun muassa * ympäristöystävällisyys, sillä ajaminen vähenee * vähän ajavien vakuutuskustannusten pieneneminen * kuluttajille valittavaksi laajempi valikoima autovakuutuksia. ==Lähteet== Luokka:Vakuutukset
Éric Deflandre

Éric Deflandre (s. 2. elokuuta 1973 Liège, Belgia) on belgialainen ammattilaisuransa lopettanut jalkapalloilija. Pelipaikaltaan hän oli oikea laitapuolustaja.Éric Deflandre National Football Teams -sivustolla Deflandre pelasi RFC Liègessä, Germinal Ekerenissä, Club Bruggessa, Standard Liègessä, RWDM Brusselsissa ja Denderissä yhteensä 367 Belgian pääsarjan ottelua sekä Liersessä 21 ottelua Belgian toiseksi korkeimmalla sarjatasolla. Hän voitti Belgian-mestaruuden Club Bruggessa kaudella 1997–1998. Deflandren ainoa seura ulkomailla oli ranskalainen Lyon, jossa hän pelasi neljä kautta ja yhteensä 91 Ligue 1:n ottelua vuosina 2000–2004 voittaen kolme peräkkäistä Ranskan- mestaruutta (2001–2002, 2002–2003 ja 2003–2004). Belgian maajoukkueessa Deflandre pelasi 57 ottelua vuosina 1996–2005. Hän oli mukana MM-kilpailuissa 1998 ja 2002 sekä EM-kilpailuissa 2000. == Lähteet == Luokka:Belgialaiset jalkapalloilijat Luokka:Vuonna 1973 syntyneet Luokka:Elävät henkilöt
Torigny-les-Villes

Torigny-les-Villes on kunta Ranskassa Manchen departementissa Normandian alueella. Se perustettiin 1. tammikuuta 2016 jolloin neljä kuntaa Brectouville, Giéville, Guilberville ja Torigni-sur-Vire yhdistyivät uudeksi kunnaksi. Uuden kunnan keskuspaikka on Torigni-sur-Vire.www.legifrance.gouv.fr ==Nähtävyyksiä== Torigni-sur-Viressä oleva 1500-luvulta peräisin oleva linna Château des Matignon on alueen tärkein nähtävyys. Nykyään linna toimii kaupungintalona ja siellä on myös Torigni-sur-Viressä syntyneelle kuvanveistäjälle Arthur Le Ducille omistettu museo.Tour de France 2016 Tiedosto:FranceNormandieBrectouvilleBourg.jpg|Brectouville Tiedosto:FranceNormandieGievilleEglise.jpg|Giéville Tiedosto:Guilberville_- _Mairie.jpg|Guilberville ==Aiheesta muualla== ==Lähteet== Luokka:Manchen kunnat
Viestijuoksun Suomen-mestaruuskilpailut 2016

Viestijuoksun Suomen-mestaruuskilpailut 2016 järjestettiin 2.–3. heinäkuuta Helsingissä. ==Yleisen sarjan mitalistit== ===Miehet=== Aika 1. osuus 2. osuus 3. osuus 4. osuus 4 × 100 m 1\. Borgå Akilles 40,88 Viktor Kantele Willem Kajander Victor Fagerholm Lauri Tuomilehto 2\. Jyväskylän Kenttäurheilijat 40,99 Petteri Monni Elmo Lakka Juho Kaihlajärvi Valtteri Ahtamo 3\. Oulun Pyrintö 41,00 Jere Lehto Jyri Kangasharju Antti Kokkonen Samuel Purola 4 × 400 m 1\. Tampereen Pyrintö 3.14,57 Markus Koivula Ville Aarnivala Jaakko Laakso Jani Koskela 2\. Helsingfors IFK 3.16,34 Jevgeni Aleksandrov Don-Zheni Ekoebve Thomas Barrineau Erik Back 3\. Kenttäurheilijat -58 3.17,22 Aapo Alenius Tuomas Kaukolahti Leo Uusimäki Ville Lampinen 4 × 800 m 1\. Lahden Ahkera 7.38,97 Hannu Granberg Ossi Kekki Martti Siikaluoma Riku Marttinen 2\. Turun Urheiluliitto 7.39,42 Elias Vuorinen Joonas Lehtinen Saku Lehikoinen Marco Bertolotti 3\. Kuopion Reipas 7.46,09 Ville Keskinen Juho Pirskanen Samu Mikkonen Sami Hänninen 4 × 1 500 m 1\. Lahden Ahkera 15.53,03 Hannu Granberg Riku Marttinen Martti Siikaluoma Ossi Kekki 2\. Turun Urheiluliitto 16.10,14 Niklas Lainto Joonas Lehtinen Kennedy Charicha Marco Bertolotti 3\. Espoon Tapiot 16.17,90 Henrik Kymäläinen Tomi Lehto Aleksi Uusipere Tuomo Salonen 3 × 3 000 m kävely 1\. Esbo IF 37.32,02 Mikko Ruokolainen Eemeli Kiiski Elmo Koivunen 2\. Turun Weikot Yleisurheilu 40.18,00 Hugo Leppäsyrjä Timo Viljanen Aleksi Ojala 3\. Keski-Uudenmaan Yleisurheilu 42.52,95 Jere Niemi Aatu Komulainen Jaakko Määttänen ===Naiset=== Aika 1. osuus 2. osuus 3. osuus 4. osuus 4 × 100 m 1\. Helsingfors IFK 46,83 Jasmin Showlah Matilda Bogdanoff Adelaide Jallow Cecilia Sandell 2\. Helsingin Kisa-Veikot 47,17 Ifeoma Chukwuma Amira Chokairy Sara Vorselman Kamilla Nurminen 3\. Keski-Uudenmaan Yleisurheilu 47,86 Rosanna Rajulin Sanni Mahonen Hanna Liukka Eveliina Määttänen 4 × 400 m 1\. Jyväskylän Kenttäurheilijat 3.46,92 Elisa Kirvesniemi Minna Laukka Emma Koistinen Maria Valtanen 2\. Veitsiluodon Kisaveikot 3.52,18 Ida Ravaska Tiia Järvinen Mette Baas Erika Utriainen 3\. Keski-Uudenmaan Yleisurheilu 3.54,44 Hanna Liukka Katri Gauriloff Milla Kelo Eveliina Määttänen 4 × 800 m 1\. IK Falken 8.51,77 Cecilia Långnabba Karin Storbacka Heidi Eriksson Zenitha Eriksson 2\. Turun Urheiluliitto 8.58,15 Amanda Virtanen Silja Pelto-Piri Venla Paunonen Aino Paunonen 3\. Helsingin Kisa- Veikot 9.11,61 Hilkka Kontro Amira Chokairy Moona Latvala Rauha Buchwald 3 × 3 000 m kävely 1\. Espoon Tapiot 40.13,27 Hele Haapaniemi Enni Nurmi Taika Nummi 2\. Lappeenrannan Urheilu-Miehet 46.55,11 Elisa Neuvonen Sanna Neuvonen Tiia Kuikka 3\. Vihdin Viesti 49.40,23 Sanna Rajala Maija-Liisa Mertanen Sini Jussila ==Lähteet== * Tulokset 1. päivä * Tulokset 2. päivä Luokka:Viestijuoksun Suomen-mestaruuskilpailut Luokka:Helsingin urheilutapahtumat Luokka:Vuoden 2016 yleisurheilu
Tapiola (Sastamala)

Tapiola on kylä Tyrväällä Sastamalan kaupungissa Pirkanmaalla. Kylä sijaitsee suunnilleen Houhajärven ja Ylistenjärven välissä Punkalaitumentien varrella. Kylään kuuluvat myös Moitusmaa ja Ylistenjärvenmaa. Näiden yhteenlaskettu asukasluku on noin 300. Tapiolan alkuperäinen kylätontti sijaitsee Tapiolanjärven rannalla. Varhaisin maininta kylästä on vuodelta 1479. 1600-luvulle tultaessa kylässä oli kolme tilaa: Laurila, Nikkilä ja Heikkilä. Kylän nykyinen asutus on levinnyt laajalle entisille Tyrvään takamaille, minkä vuoksi Tapiolan kyläalue on hyvin pirstaleinen. Tapiolassa on myös kolme suojeltua vesistöä, Tapiolanjärvi, Keskistenjärvi ja Hanhijärvi. ==Lähteet== ==Aiheesta muualla== *Tapiolan kyläyhdistys Luokka:Tyrvään kylät
Hambye

Hambye on kunta Ranskassa Manchen departementissa Normandian alueella. Kunnan tärkein nähtävyys on sen 1100-luvulta peräisin oleva benediktiiläisluostari Abbaye de Hambye. Se on nimetty historialliseksi monumentiksi ja se on yksi parhaiten säilyneitä keskiaikaisia luostareita Normandiassa.Tour de France 2016 ==Aiheesta muualla== ==Lähteet== Luokka:Manchen kunnat
Chōkai (1931)

Chōkai () oli keisarillisen Japanin laivaston vuonna 1932 palvelukseenotettu Takao-luokan raskas risteilijä toisessa maailmansodassa. == Valmistus == Alus tilattiin Mitsubishin Nagasakin telakalta, missä köli laskettiin 26. maaliskuuta 1928. Se laskettiin vesille 5. huhtikuuta 1931 ja otettiin palvelukseen 30. kesäkuuta 1932.Whitley 1996 s. 177 == Palvelus == Alus liitettiin joulukuussa 1932 4. risteilijälaivueeseen, jossa luokan alukset korvasivat Myōkō-luokan alukset. Ne poistettiin palveluksesta 15. marraskuuta 1935, jolloin alukset siirrettiin telakalle rungon vahvistamista varten. Chōkai palasi laivueeseen 7. elokuuta 1937.Whitley 1996 s. 179 Se oli laivaston mukana Kiinan–Japanin sodassa Kiinan rannikolla. Alus oli Kiinaan lähetettyjen laivastovoimien lippulaivana vuodesta 1939, kunnes se liittyi laivueeseensa 15. marraskuuta 1940. Tyynenmeren sodan alkaessa joulukuussa 1941 alus oli laivueensa mukana Etelä-Kiinan merellä suojaamassa maihinnousuja Malaijaan ja Borneoon. Helmikuussa 1942 se ajoi karille Saigonin lähistöllä. Aluksen saamia vaurioita korjattiin telakalla maaliskuuhun saakka. Vapauduttuaan telakalta alus suojasi maihinnousuja Pohjois-Sumatralla ja Andamaaneilla ennen liittymistään Intian valtamerelle tehtyyn syöksyyn 1.-11. huhtikuuta. Operaation aikana alus upotti Selma Cityn, Bienvillen ja Gangesin Intian rannikolla. Hollannin Itä-Intian, Filippiinien ja Malaijan valtauksen päätyttyä alus palasi laivueen mukana Japaniin huollettavaksi.Whitley 1996 s. 180 Telakalta vapauduttuaan alus liitettiin Midwayn valtaukseen lähteneeseen laivastoon. Se ei kuitenkaan kohdannut vihollista. Yhdysvaltain joukkojen noustua maihin Guadalcanalilla elokuussa 1942 Chōkai, joka oli Japanin 8. laivaston lippulaivana, lähetettiin laivaston mukana Trukilta torjumaan Yhdysvaltain joukkoja. Alus vaurioitui 14. marraskuuta Savonsaaren taistelussa tykistötaistelussa Yhdysvaltain laivaston risteilijöiden USS Quincyn ja USS Astorian tykkitulessa. Alus palasi Japaniin telakalle korjattavaksi, mistä vapauduttuaan se palasi Trukille. Se siirrettiin Singaporeen laivueen mukana torjumaan Filippiinien maihinnousua. Chōkai osallistui Samarin saaren taisteluun, jossa se osallistui saattuetukialus USS Gambier Bayn ja sitä suojanneiden hävittäjien upottamiseen. Risteilijään osui saattuetukialukselta USS Kitkun Bayltä nousseen lentokoneen pudottama pommi, joka pysäytti aluksen. Hävittäjä Fujinami upotti liikuntakyvyttömän aluksen torpedoimalla.Whitley 1996 s. 181 == Lähteet == * * * === Viitteet === Luokka:Filippiinienmeren hylyt Luokka:Takao-luokan risteilijät Luokka:Japanilaiset toisen maailmansodan risteilijät
Hehkuu

"Hehkuu" on suomalaisen rap-duo JVG:n single, joka julkaistiin 13. toukokuuta 2016. Kappaleen ovat tehneet duon jäsenet Jare ja VilleGalle sekä Antti Riihimäki ja Teemu Brunila. Kappaleen julkaisivat PME Records ja Warner Music Finland. Iltalehti kuvaili kappaletta "ehkä yhtyeen uran rauhallisimmaksi, hempeäksi tunnelmointikappaleeksi". VilleGalle vahvisti kappaleen julkaisun yhteydessä, että kertosäkeen laulaa kappaleen tekemiseenkin osallistunut Teemu Brunila. Brunila oli ollut tekemässä myös duon aiempia hittejä "Tarkenee" ja "Paluu tulevaisuuteen", ja häntä oli epäilty kappaleiden kertosäkeiden laulajaksi, mutta tätä ei ollut aiemmin virallisesti vahvistettu. Suomen virallisella listalla "Hehkuu" nousi suoraan kärkipaikalle sekä single- että latauslistalla viikolla 20/2016. == Lähteet == Luokka:JVG:n kappaleet Luokka:Vuoden 2016 kappaleet
Ning Hai -luokka

Ning Hai -luokka oli Kiinan laivaston kahden kevyen risteilijän muodostama alusluokka. == Alukset == Alukset olivat japanilaisten suunnittelemia. Ne olivat hyvin aseistettuja, mutta heikosti suojattuja ja suhteellisen hitaita. Lukuun ottamatta kantta ja torneja, joissa oli tuuman panssarointi, aluksen suojana oli ainoastaan konehuoneiden luodinkestäviksi tehdyt seinät. Ning Hai -luokan kevyet risteilijätGardiner, Robert s. 412 Nimi Telakka Kölinlasku Vesille Valmis Kohtalo Ning Hai Harima Dock Company 20. helmikuuta 1931 10. lokakuuta 1931 1. syyskuuta 1932 upotettu 23. syyskuuta 1937 Ping Hai Kiangnan Dock and Engineering Works 28. kesäkuuta 1931 28. syyskuuta 1935 18. kesäkuuta 1936 upotettu 23. syyskuuta 1937 == Lähteet == * * === Viitteet === *
Coutances

Coutances on kunta Ranskassa Manchen departementissa Normandian alueella. Se on alueen hallinnollinen keskus. == Historia == Ensimmäisellä vuosisadalla eaa. kaupunki tunnettiin nimellä Cosedia, joka oli unellien kelttiheimon pääkaupunki. 300-luvulla kaupungin nimeksi tuli Coutances. 400-luvulla kaupunki sai piispanistuimen ja 1200-luvulla rakennettiin nykyinen katedraali. Satavuotisen sodan aikana vuosina 1418–1449 kaupunki oli englantilaisten hallinnassa. 1400- ja 1500-luvuilla alkoi kaupungin käsityöteollisuus ja kauppa vilkastua. Coutancesin ainoa teollisuus oli tekstiilien valmistus vielä Ranskan toisen keisarikunnan aikaan saakka, ja teollisuus alkoi kehittyä kunnolla vasta kun kaupunkiin saatiin ensimmäinen rautatie vuonna 1878. Rautatien myöhäisen valmistumisen takia kaupunkiseutu pysyi kauan maatalousalueena. Toisen maailmansodan pommituksissa 6. – 13. kesäkuuta 1944 kaupungista tuhoutui 60%, mutta kaupunki rakennettiin kuitenkin uudestaan entiselleen.Coutances matkailusivut ==Aiheesta muualla== ==Lähteet== Luokka:Manchen kunnat
Gaëtan Englebert

Gaëtan Englebert (s. 11. kesäkuuta 1976 Liège, Belgia) on belgialainen ammattilaisuransa lopettanut jalkapalloilija. Pelipaikaltaan hän oli keskikenttäpelaaja.Gaëtan Englebert National Football Teams -sivustolla Englebert edusti valtaosan urastaan belgialaista Club Bruggea, jossa hän pelasi yhdeksän kautta ja yhteensä 254 Belgian pääsarjan ottelua. Hän voitti seurassa Belgian-mestaruuden kausina 2002–2003 ja 2004–2005 sekä Belgian cupin kausina 2001–2002, 2003–2004 ja 2006–2007. Englebert pelasi Belgian pääsarjassa lisäksi kaksi kautta ja 66 ottelua Sint-Truidenissa. Belgian alemmilla sarjatasoilla hän edusti Liègeä ja Coxydea. Ulkomailla Englebert pelasi kolmen kauden ajan edustaen Toursia ja Metziä yhteensä 95:ssä Ranskan Ligue 2:n ottelussa. Belgian maajoukkueessa Englebert pelasi kahdeksan ottelua vuosina 2001–2003 ja yhden vuonna 2006. Hän oli mukana MM-kilpailuissa 2002. == Lähteet == Luokka:Belgialaiset jalkapalloilijat Luokka:Vuonna 1976 syntyneet Luokka:Elävät henkilöt
Adasaurus

Adasaurus (nimen merkitys: "Adan lisko") on sukupuuttoon kuollut, dromaeosaurien heimoon kuulunut teropodi. Se eli myöhäisliitukaudella Campania-vaiheen lopulta varhaiselle Maastrichtian-vaiheelle noin 72–66 miljoonaa vuotta sitten. Adasaurus oli lihansyöjä, ja sen fossiileita on löydetty Bajanhongorin provinssissa Mongoliassa sijaitsevasta kuuluisasta Nemegtin muodostelmasta. Adasauruksen pituus oli noin 1,8 metriä, korkeus noin puoli metriä ja paino noin 15 kilogrammaa. Muiden dromaeosaurien tapaan Adasaurus metsästi toisia eläimiä, melko todennäköisesti muita dinosauruksia. Sillä oli molemmissa jaloissa yksi muita kynsiä suurempi sirppikynsi, joita se käytti ensisijaisesti saaliin tappamisessa haavoittamalla sitä niillä. Adasauruksella saattoi olla höyheniä. Adasauruksesta on löydetty osittainen kallo sekä kaksi epätäydellistä luurankoa. Paleontologi Rinchen Barsbold löysi fossiileita vuonna 1983 ja nimesi dinosauruksen vielä samana vuonna. Adasaurus on saanut nimensä mongolialaisessa mytologiassa esiintyvän pahan hengen Adan mukaan. Lajinimi mongoliensis on annettu dinosauruksen löytöpaikan Mongolian mukaan. Adasaurus oli läheistä sukua muun muassa Dromaeosaurukselle ja Utahraptorille. == Lähteet == Luokka:Dromaeosaurit
St1 Deep Heat

St1 Deep Heat oli suomalainen ener­gia­yh­tiö, joka oli osa St1 Nordic -konsernia. Se fuusioitiin sisaryhtiöönsä St1 Oy:hyn 31. joulukuuta 2018. Yhtiö on poraamassa Espooseen kahta geotermistä energiaa hyödyntävää reikää yhteistyössä Fortumin kanssa. Hanke on toteutuessaan Suomen ensimmäinen geotermisellä energialla toimiva teollisen mittakaavan lämpölaitos. Laitoksen kahdesta porattavasta reiästä toinen on porattu, ja jälkimmäisen on tarkoitus valmistua vuoden 2019 loppupuolella. Voimalan tarkoitus on valmistuessaan tuottaa lämpöä Fortumin kaukolämpöverkkoon. Jos pilottiprojekti onnistuu, vastaavaa tekniikkaa voidaan hyödyntää muuallakin Suomessa. Valmistuttuaan geoterminen lämpölaitos ei juuri näy, sillä sen maanpäällinen yksikkö mahtuu tontilla jo olevan lämpökeskuksen sisälle. Tähän asti Fortumin kaukolämpövoimala on käyttänyt energialähteenään venäläistä maakaasua. Kaukolämpöverkkoja on käytössä eri puolella Suomea, Pohjoismaissa sekä muualla Euroopassa ja Pohjois-Amerikassa. Jos prosessista saadaan taloudellisesti kannattavaa, reikiä porataan paljon lisää. Pilottihankkeelle Suomi on hyvä paikka, sillä Suomen kallioperä on niin kova ja kivinen, että jos poraus onnistuu Suomessa, se onnistuu todennäköisesti muuallakin. ==Historia== ==Katso myös== * Otaniemen syväreiät ==Lähteet== == Aiheesta muualla == * St1 Deep Heat * HS: Otaniemessä porattiin Suomen syvin reikä 6,4 kilometrin syvyyteen – ja se saattaa ratkaista energiaongelmamme Luokka:St1 Luokka:Espoolaiset yritykset Luokka:Geoterminen energia
Kodinhoito

Kodinhoito on kodin siisteyden ja perusasioiden toimivuuden ylläpitoa. Kodinhoitoon kuuluu siivoaminen eli kodin siistiminen roskista, pölystä tai liasta. Siivoamisessa voidaan käyttää apuvälineinä esimerkiksi siivousliinaa, harjaa, moppia tai pölynimuria. == Katso myös == * Kotitalous (oppiaine) Luokka:Koti
Kaidu

Kaidu (s. noin 1235 – k. 1301) oli Tšagatain kaanikunnan de facto hallitsija vuosina 1269–1301. Hän oli Tšingis-kaanin pojanpojanpoika ja Ögödei-kaanin pojanpoika. Hän soti 30 vuotta Kublai-kaania vastaan, mutta ei onnistunut syöksemään tätä vallasta. Vuonna 1301 Kaidu kärsi tappion Karakorumin lähellä käydyssä taistelussa, ja hänet surmattiin pakomatkan aikana Kaidun tytär Khutulun osallistui isänsä mukana taisteluihin ja sai maineen pelottomana soturina. Khutulun on esikuvana lukuisille Turandot-tarinoille, joista tunnetuin on Giacomo Puccinin ooppera. ==Lähteet== Luokka:Mongolien kaanit Luokka:1230-luvulla syntyneet Luokka:Vuonna 1301 kuolleet
Portbail

Portbail on kunta Ranskassa Manchen departementissa Normandian alueella. Se sijaitsee Cotentin niemimaalla Englannin kanaalin rannikolla. Kunnan nähtävyyksiä on 1000-luvulla valmistunut kirkko Notre-Dame de Portbail.Tour de France 2016 thumb|left|Notre-Dame de Portbail ==Aiheesta muualla== ==Lähteet== Luokka:Manchen kunnat
Barneville-Carteret

Barneville-Carteret on kunta Ranskassa Manchen departementissa Normandian alueella. Se sijaitsee Cotentin niemimaalla Englannin kanaalin rannikolla. Kunta on suosittu merenrantalomakohde, josta tehdään myös risteilyjä rannikon edustalla oleville Kanaalisaarille.Tour de France 2016 ==Aiheesta muualla== ==Lähteet== Luokka:Manchen kunnat
Aleksandr Jerjomin

Aleksandr Mihailovitš Jerjomin (, myös muodossa Jeremin; 21. elokuuta 1872 – kesäkuu 1920 Shahrud, Persia)Harry Halén: Santarmisto Suomessa: Suomenmaalainen santarmikunta 1817–1917, s. 28. Unholan aitta 41. Helsinki 2013.Еремин Александр Михайлович Grwar.ru. Viitattu 4.7.2016. oli venäläinen kenraalimajuri, joka toimi Suomen santarmihallituksen viimeisenä päällikkönä vuosina 1913–1917. Hän osallistui toimiin jääkäriliikettä vastaan. Jerjomin oli taustaltaan Uralin kasakka. Hän opiskeli upseerien ampumakoulun kasakkaosastolla, Orenburgin Nepljujevin kadettikoulussa ja Nikolain ratsuväkiopistossa. Hän palveli vuodesta 1891 upseerina Venäjän ratsuväessä ja vuodesta 1903 santarmijoukoissa. Hänet ylennettiin 1906 everstiluutnantiksi ja 1908 everstiksi. Hän toimi vuosina 1908–1910 Tbilisin kuvernementin santarmipäällikkönä. Vuosina 1910–1913 hän johti Venäjän sisäministeriön poliisiosaston salaista erikoisosastoa, joka keskittyi vallankumouksellisten puolueiden vakoiluun ja silmälläpitoon.Oiva Turpeinen: Keisarillisen Venäjän viranomaisten suhtautuminen jääkäriliikkeeseen, s. 7–9. Helsingin yliopiston historian laitoksen julkaisuja nro 7, Helsinki 1980.Царские жандармы Hrono.ru. Viitattu 4.7.2016. Jerjomin nimitettiin Suomen santarmihallituksen johtoon kesäkuussa 1913. Ensimmäisen maailmansodan puhjettua seuraavana vuonna Suomen santarmihallinto sai sotatilan nojalla aiempaa suuremmat poikkeusvaltuudet. Jerjomin ylennettiin joulukuussa 1915 kenraalimajuriksi. Kun Suomessa tapahtunut jääkärivärväys tuli venäläisten viranomaisten tietoon syksyllä 1915, Jerjominillä oli aluksi tärkeä rooli asian selvittelyssä. Osin hänen aloitteestaan jutun tutkiminen keskitettiin helmikuussa 1916 valtioneuvos Nikolai Maškevitšille, mutta Jerjomin oli mukana tutkinnassa ja jääkäriliikkeeseen kohdistetuissa vastatoimissa tämän jälkeenkin. Hänet erotettiin helmikuun vallankumouksen yhteydessä 16. maaliskuuta 1917.Turpeinen 1980, s. 35–43, 72–73, 102–103, 148–149, 200–208, 233–234, passim. Venäjän sisällissodan aikana Jerjomin liittyi valkoisiin armeijoihin kuuluneeseen Uralin armeijaan ja johti sen päämajoitusmestarin hallintoa. Sodan loppuvaiheessa Uralin armeija joutui perääntymään Gurjevista Fort Aleksandrovskiin Kaspianmeren itärannalle ja sieltä edelleen Persian puolelle. Jerjomin oli yksi perääntymisretken johtajista ja erään tiedon mukaan hän kuoli sen aikana kesäkuussa 1920 malariaan. Hänet haudattiin Shahrudiin Persiaan. ==Lähteet== ==Aiheesta muualla== *J. Manninen: Santarmikenraali Jeremin ja jääkärit (Hakkapeliitta 25-26, 1933) Suomen historian dokumentteja Luokka:Venäläiset kenraalit Luokka:Suomen suuriruhtinaskunnan virkamiehet Luokka:Vuonna 1872 syntyneet Luokka:Vuonna 1920 kuolleet
Querqueville

Querqueville on entinen kunta Ranskassa Manchen departementissa Normandian alueella. Se sijaitsee Cotentin niemimaalla Englannin kanaalin rannikolla. Querquevillen nähtävyyksiä ovat Saint-Germainin kappeli sekä 1700-luvulta peräisin oleva linna Château de Querqueville, joka toimi viime vuodet kunnantalona.Tour de France 2016 ==Kuntaliitos== Kunta liitettiin 1. tammikuuta 2016 perustettuun Cherbourg-en-Cotentin kuntaan yhdessä neljän muun kunnan kanssa, jotka olivat Cherbourg-Octeville, Équeurdreville-Hainneville, La Glacerie ja Tourlaville.www.legifrance.gouv.fr Tiedosto:Chapelle_Saint- Germain_Querqueville.jpg|Chapelle Saint-Germain de Querqueville Tiedosto:Querqueville_-_Mairie.jpg|Château de Querqueville ==Aiheesta muualla== ==Lähteet== Luokka:Ranskan entiset kunnat Luokka:Cherbourg-en- Cotentin
Montereau

Montereau voi tarkoittaa seuraavia: * Montereau-Fault-Yonne, kaupunki Seine- et-Marnen departementissa Ranskassa * Montereau-sur-le-Jard, kaupunki Seine- et-Marnen departementissa Ranskassa * Montereau, kaupunki Loiret'n departementissa Ranskassa
Serbian vesipallomaajoukkue

Serbian vesipallomaajoukkue edustaa Serbiaa vesipallon miesten maajoukkuekilpailuissa. Tämä artikkeli käsittelee itsenäisen Serbian joukkueen menestystä Serbia ja Montenegron valtioliiton hajoamisen jälkeen kesäkuusta 2006. Serbialaispelaajat pelasivat aiemmin Serbia ja Montenegron sekä Jugoslavian vesipallomaajoukkueissa. == Olympialaiset == Serbia voitti Rio de Janeiron olympialaisissa 2016 kultaa voittamalla finaalissa Kroatian 11-7. Välierässä se oli kukistanut Italian 10–8. Se uusi kultamitalinsa vuodelle 2021 siirretyissä Tokion olympialaisissa voitettuaan välierissä Espanjan maalein 10–9 ja loppuottelussa Kreikan 13–10. Olympiapronssia Serbia saavutti Pekingissä 2008 ja Lontoossa 2012. Pekingissä se hävisi välieräottelussa Yhdysvalloille maalein 5–10 ennen kuin voitti pronssiottelussa entisen valtiokumppaninsa Montenegron 6–4. Lontoon kisoissa Serbia hävisi välieräkamppailussa Italialle 7–9, mutta voitti pronssiottelussa jälleen Montenegron, tällä kertaa maalein 12–11. == MM-kilpailut == Serbia on voittanut maailmanmestaruuden Roomassa 2009 ja Kazanissa 2015. Rooman kisoissa se kukisti välieräottelussa Kroatian 12–11 ja loppuottelussa Espanjan jatkoajalla maalein 14–13. Kazanissa 2015 Serbia voitti välierässä Italian maalein 10–6 ja loppuottelussa Kroatian 11–4. Shanghain MM-kilpailuissa 2011 Serbia sai hopeaa: kukistettuaan välierässä Unkarin jatkoajalla 15–14 se hävisi loppuottelussa niin ikään jatkoajalla Italialle maalein 7–8. Budapestissa 2017 Serbia saavutti pronssia. Melbournen MM-kilpailuissa 2007 se sijoittui neljänneksi, Gwangjussa 2019 ja Budapestissa 2022 viidenneksi sekä Barcelonassa 2013 seitsemänneksi. == Muut kilpailut == Serbia on voittanut Euroopan-mestaruuden 2006, 2012, 2014, 2016 ja 2018, saanut EM-hopeaa 2008 ja pronssia 2010. Maailmanliigan se on voittanut 2007, 2008, 2010, 2011, 2013, 2014, 2015, 2016, 2017 ja 2019 sekä sijoittunut kolmanneksi 2009. Maailmancupin Serbia on voittanut 2010 ja 2014 sekä sijoittunut kolmanneksi 2018. Välimeren kilpailuissa se voitti kultaa 2009, 2018 ja 2022. == Lähteet == Luokka:Vesipallomaajoukkueet Luokka:Serbian urheilu
Alvin Toffler

Alvin Toffler (4. lokakuuta 1928 New York, New York – 27. kesäkuuta 2016 Los Angeles, Kalifornia) oli yhdysvaltalainen tulevaisuudentutkija ja tietokirjailija. Hän tuli 1970- ja 1980-luvulla kuuluisaksi kirjoistaan, joissa hän ennusti jälkiteollisen maailman kehityksen suuntaa ja tulevia suuria muutoksia. Tofflerin tunnetuimmat teokset ovat Future Shock (1970, suom. Hätkähdyttävä tulevaisuus) ja sen seuraajat The Third Wave (1980) ja Powershift (1990, suom. Suuri käänne). ==Lähteet== Luokka:Tulevaisuudentutkijat Luokka:Yhdysvaltalaiset tietokirjailijat Luokka:Vuonna 1928 syntyneet Luokka:Vuonna 2016 kuolleet
Annexet

Annexet-areena on Globenin vieressä sijaitseva areena, joka sijaitsee Ruotsin pääkaupungin Tukholman keskustassa. Se valmistui vuonna 1989. Annexet- areenalle mahtuu noin 3500 katsojaa. == Lähteet == Luokka:Ruotsin jäähallit Luokka:Tukholman urheilupaikat
Cherbourg-en-Cotentin

Cherbourg-en-Cotentin on kunta Ranskassa Manchen departementissa Normandian alueella. Se sijaitsee Cotentinin niemimaalla Englannin kanaalin rannikolla. Kuntaa kutsutaan myös lyhyemmin Cherbourgiksi sen suurimman ja vanhimman asutuskeskuksen, rannikolla sijaitsevan Cherbourgin kaupungin, mukaan. Kunta perustettiin 1. tammikuuta 2016, jolloin viisi kuntaa Cherbourg-Octeville, Équeurdreville-Hainneville, La Glacerie, Querqueville ja Tourlaville yhdistyivät muodostaen Cherbourg-en-Cotentinin kunnan.www.legifrance.gouv.fr ==Aiheesta muualla== ==Lähteet== *
Johann Friedl

Josef Johann Emerich Friedl (16. toukokuuta 1863 Hohenstadt, Itävalta – 9. tammikuuta 1937) oli itävaltalaissyntyinen Suomeen muuttanut kuvanveiston opettaja ja kuvanveistäjä.Suomen Kuvataiteilijamatrikkeli : Johann Friedl Friedl opiskeli Wienissä Hochschule für angewandte Kunst- ja Akademie der bildenden Künste-oppilaitoksissa. Hän toimi kuvanveiston opettajana Taideteollisessa keskuskoulussa vuosina 1890–1937 ja sai Suomen kansalaisuuden 1914. Friedl osallistui Suomen Taiteilijain näyttelyihin 1907 ja 1910. Hän toimi Suomessa myös konservaattorina. Friedl oli puunleikkaaja ja kuvanveistäjä. Hän opiskeli puunleikkausta Grulichin ammattikoulussa Böömissä (1879-83) ia Wienin taideteollisuuskoulussa Klotzin johdolla (1884-89). Samaan aikaan hän työskenteli huonekalupiirtäjänä Ludwigin luona samassa kaupungissa sekä teki yksityistöitä ja opiskeli kuvanveistoa Wienin taideakatemiassa professori Edmund von Hellmerin johdolla. Friedl toimi vuodesta 1890 alkaen ensin puunleikkauksen, sittemmin myös muovailun ja kiviveiston opettajana Helsingin Ateneumissa. Hän teki Suomesta käsin opintomatkoja työalojaan vastaaville teollisuuden merkkipaikoille Norjaan, Tanskaan, Saksaan, Itävaltaan sekä näyttelyihin.Tietosanakirja 1909, osa 11, Hakusana: Friedl, Johann Friedl teki opetustoimintansa ohella yksityistilauksia, kuten huonekaluveistoa, pienoisveistoksia puusta, Turun tuomiokirkkoon neljä suurta vaakunaa (kaksi Tigerstedtin, Gyllenstolpen ja Hornin); Pernajan kirkon siipialttarin, Helsingin Seurasaareen siirretyn Karunan kirkon alttariryhmän uudistamisen ja Helsingin Johanneksen kirkon puunleikkaukset. Hänen suurin työnsä on Lammin kirkon alttarilaitteet: ristiinnaulittu sekä Maria ja Magdalena ristinjuurella. alttarikaappi ja seitsenvartiset kynttilänjalat sekä saarnatuolin apostolinkuviot. Lisäksi teki lukuisia rakennusten pienoismalleja, muutamia pieniä marmoriveistoksia ja muotokuvamedaljonkeja hautapatsaisiin. Hän kokeili ensimmäisenä Suomessa norsunluuleikkausta. Hän käytti töissään pinnoittelevaa tekniikkaa. == Teoksia == * Krusifiksiveistos. Karkun kirkko 1913 Wanha-Harsu : Karkun kirkko * Neitsyt Marian patsas. Pyhän Henrikin katedraali, Helsinki 1936 Katolinen.net : Linkkejä == Lähteet == == Aiheesta muualla == * Taideteollisen keskuskoulun kuvanveiston opettaja Johann Friedl, Valokuvia 1930-luvun alkupuolelta, Museoviraston kuvakokoelmat * Kuvanveiston opettaja Johan Friedl oppilaineen 1910-luvulla, Forssan museon kuvakokoelmat (www.piipunjuurella.fi) * Huonekalujen maailmanhistoria tekeillä Suomessa, Suomen Kuvalehti, 10.10.1936, nro 41, s. 26, Kansalliskirjaston digitaaliset aineistot Luokka:Suomalaiset opettajat Luokka:Itävaltalaiset kuvanveistäjät Luokka:Suomalaiset kuvanveistäjät Luokka:Vuonna 1863 syntyneet Luokka:Vuonna 1937 kuolleet
Serbia ja Montenegron vesipallomaajoukkue

Serbia ja Montenegron vesipallomaajoukkue edusti Jugoslavian liittotasavaltaa ja sittemmin Serbia ja Montenegron liittovaltiota vesipallon miesten maajoukkuekilpailuissa. Se osallistui arvokilpailuihin vuosina 1996–2006. Maan pelaajat edustivat aiemmin Jugoslavian vesipallomaajoukkuetta ja vuodesta 2006 Serbian ja Montenegron maajoukkueita. == MM-kilpailut == Serbia ja Montenegro voitti maailmanmestaruuden Montrealissa 2005. Kukistettuaan välieräottelussa Kroatian maalein 5–4 se voitti loppuottelussa Unkarin 8–7. Fukuokan MM- kilpailuissa 2001 maa sai hopeaa: se voitti välierässä Venäjän 9–8, mutta hävisi loppuottelussa Espanjalle 2–4. MM-pronssia Serbia ja Montenegro saavutti Perthissä 1998, jossa kukisti pronssiottelussa Australian, ja Barcelonassa 2003 voitettuaan pronssiottelussa Kreikan. == Olympialaiset == Serbia ja Montenegro saavutti olympiahopeaa Ateenassa 2004. Se voitti välieräottelussa Kreikan 7–3, mutta hävisi loppuottelussa Unkarille 7–8. Sydneyn kisoissa 2000 joukkue sai pronssia. Hävittyään välierässä Unkarille tälläkin kertaa maalein 7–8 se voitti pronssiottelussa Espanjan 8–3. Atlantan olympialaisissa 1996 "tynkä-Jugoslavia" oli kahdeksas. == Muut kilpailut == Serbia ja Montenegro voitti Euroopan-mestaruuden 2001 ja 2003, saavutti EM- hopeaa 1997 ja sijoittui seitsemänneksi 1999. Maailmanliigan se voitti 2005 ja 2006 sekä oli toinen 2004 Maailmancupin Serbia ja Montenegro voitti 2006 ja sijoittui kolmanneksi 2002. == Lähteet == Luokka:Serbia ja Montenegron urheilu Luokka:Vesipallomaajoukkueet
Jon Väinö Karsten

Jon Väinö Karsten (16. elokuuta 1881 Lokalahti – 12. joulukuuta 1963) oli suomalainen kuvanveistäjä.Suomen Kuvataiteilijamatrikkeli : Jon Väinö Karsten Karsten opiskeli Suomen Taideyhdistyksen piirustuskoulussa Turussa 1900–1903 sekä ulkomailla Münchenin, Pariisin ja Firenzen taideakatemioissa. Hän osallistui Suomen Taiteilijain näyttelyyn 1928 sekä ulkomailla useisiin näyttelyihin Italiassa ja Tukholmassa 1929 pidettyyn näyttelyyn. == Lähteet == == Aiheesta muualla == * Suomalaisen kuvataiteen bibliografia : Jon Karsten Luokka:Suomalaiset kuvanveistäjät Luokka:Vuonna 1881 syntyneet Luokka:Vuonna 1963 kuolleet
Aegyptosaurus

Aegyptosaurus (”Egyptiläinen lisko”) oli sauropodeihin kuulunut dinosaurussuku, joka eli noin 99–93 miljoonaa vuotta sitten keskiliitukaudella.http://www.enchantedlearning.com/subjects/dinosaurs/facts/Aegyptosaurus/ Aegyptosauruksen fossiileja on löydetty Egyptistä ja Nigeristä, Afrikasta.http://www.prehistoric-wildlife.com/species/a/aegyptosaurus.html Aegyptosaurus oli keskikokoinen sauropodi. Sen pituus oli 15 metriä ja paino 10 500 kilogrammaa. Aegyptosauruksen kaula ja häntä olivat pitkät, ja pää oli pieni. Aegyptosauruksen kanssa samoilla seuduilla eli monia suurikokoisia petodinosauruksia, kuten carcharodontosaurus ja spinosaurus. Aegyptosaurus on hyvinkin voinut olla näiden suurien petojen ruokalistalla. == Löydöt == Ernst Stromer kuvasi Aegyptosauruksen ensimmäisenä 1932, mutta suurin osa fossiileista tuhoutui toisessa maailmansodassa liittoutuneiden pommituksissa vuonna 1944, jolloin muun muassa fossiilit sisältänyt museo Münchenissä tuhoutui. Fossiileista jäi jäljelle vain osittaisia jäännöksiä. == Lähteet == Luokka:Sauropodit
Karl Ingelius

Karl Hugo Ingelius (25. elokuuta 1885 Turku – 16. huhtikuuta 1956) oli suomalainen Marraskuun ryhmään ja Pro Arte-taiteilijaryhmään kuulunut taidemaalari.Suomen Kuvataiteilijamatrikkeli : Karl IngeliusTurkulainen taiteilijaryhmä Pro Arte. Lyhyt esittely Tampereella tänään avattavan näyttelyn johdosta, Aamulehti, 20.01.1934, nro 18, s. 5, Kansalliskirjaston digitaaliset aineistot Ingelius opiskeli Ateneumissa vuosina 1901–1906, Suomen Taideyhdistyksen piirustuskoulussa vuosina 1905–1907 sekä Pariisissa Académie de la Grande Chaumièressa vuonna 1927. Ingelius teki opintomatkoja Skandinavian maihin, Pietariin, Moskovaan ja neljä kertaa Ranskaan. Hän osallistui Suomen Taiteilijain näyttelyihin vuosien 1908 ja 1932 välillä ja lisäksi hänellä oli yksityisnäyttelyitä kotimaassa ja ulkomailla. Hänen töitään oli näytteillä Tukholmassa ja Oslossa 1929. == Teoksia == * Turun Martinkirkon al secco -maalaukset. 1933 (Einari Wehmaksen kanssa) * Turun Adventtikirkon alttaritaulu. 1936 (Otto Mäkilän kanssa) * Sunnuntai-aamu, Poikelusjärvi : öljymaalaus. * Syysvärejä : öljymaalaus. * Talo rannalla : öljymaalaus. * Maalaismaisema : öljymaalaus. 1948 == Palkinnot == * I palkinto Turun Martinkirkon alttaritaulukilpailussa Einari Wehmaksen kanssa 1933 == Lähteet == == Aiheesta muualla == * Suomalaisen kuvataiteen bibliografia : Karl ingelius Luokka:Suomalaiset taidemaalarit Luokka:Marraskuun ryhmä Luokka:Vuonna 1885 syntyneet Luokka:Vuonna 1956 kuolleet
Hopeajärvi (albumi)

__NOTOC__ Hopeajärvi on saman nimisen alternative rock -yhtyeen eponyymi esikoisalbumi. Se julkaistiin 20. helmikuuta 2015 levymerkillä Ektro Records. == Vastaanotto == Albumi sai hyvän vastaanoton. Soundin Sami Nissinen antoi albumille kolme tähteä viidestä, sanoen albumin olevan hämmentävää, estotonta ja ennakkoluuloton kokonaisuus modernia suomirockia. V2:n arvio kehui yhtyeen omaperäiseksi älykkö-indieksi, verraten sitä Radiopuhelimiin ja Nissisen tavoin Sielun Veljiin. Rumban Joonas Kuisma sanoi albumin olevan heikompi, pakotetumpi ja liian raskas rivikuuntelijalle, vaikka yhtye pitää albumilla paikkansa kotimaisen rockin kärkikastissa. Infernon Kimmo Koskinen antoi albumille neljä kirvestä viidestä, kehuen sävellystyön johdonmukaisuutta ja groovea, verraten yhtyettä Kauko Röyhkään, Sydän, sydän -yhtyeeseen sekä Fröbelin Palikoiden risteytykseksi. == Kappaleet == # # # # # # # # # # # # # # # == Kokoonpano == * Teemu Tanner – laulu, kitara * Ukko Perttilä – kitara * Ari Salonen – basso, kosketinsoitin, taustalaulu * Timo Tikka – rummut, taustalaulu \+ * Jukka Herva – kosketinsoitin (kappaleet 4 ja 13) === Tuotanto === * Ari Salonen – äänittäjä, miksaaja * Jürgen Hendlmeier – masteroija == Arvostelut == * Inferno: * Rumba: 6.0/10 * Soundi: * V2.fi: == Lähteet == == Aiheesta muualla == * Discogs * iTunes Luokka:Hopeajärven albumit Luokka:Vuoden 2015 esikoisalbumit
Ruton Music

Ruton Music on muusikko Jussi Lehtisalon sekä elokuvaohjaaja Mika Taanilan huhtikuussa 2011 perustama levy-yhtiö, joka on erikoistunut C-kasettien julkaisemiseen. Yritys julkaisee pääasiassa harvinaisia liveäänitteitä, lo-fi -demoja, spoken word -äänitteitä sekä muita marginaalisia levytyksiä.Ruton Music Julkaisuja myydään yksinoikeudella Lehtisalon omistuksessa olevan Ektro Recordsin verkkokaupassa.Discogs Ruton on julkaissut mm. Circlen, Erkki Kurenniemen, Ektroverden ja Pharaoh Overlordin albumeita. == Lähteet == Luokka:Suomalaiset levy-yhtiöt
Pekka Sauramo

Pekka Sauramo on suomalainen taloustieteilijä. Hän työskentelee erikoistutkijana Palkansaajien tutkimuslaitoksella. Sauramo on ollut Palkansaajien tutkimuslaitoksen palveluksessa vuodesta 1979 lähtien ja toiminut aiemmin muun muassa ennustepäällikkönäSauramo: USA:n pörssilasku uhkaa jo Suomen työllisyyttä Taloussanomat 27.7.2002. Viitattu 5.7.2016. Hänen tutkimusalueitaan ovat muun muassa makrotaloustiede, talouspolitiikka, suhdannevaihtelut ja työmarkkinat.http://www.labour.fi/henkilokunta/pekka- sauramo/ Viitattu 4.7.2016 Sauramo on koulutukseltaan valtiotieteiden tohtori. Hän väitteli tohtoriksi Helsingin yliopistosta vuonna 1989 otsikolla "Interactions of Exchange Rate Policies: A Case of Two Small Interdependent Economies". Viitattu 4.7.2016 Viitattu 4.7.2016 Julkisuudessa Sauramo on kritisoinut Sipilän hallituksen käyttämiä kilpailukykymittareita.PT:n tutkija: Sipilän väite Suomen huonosta kilpailukyvystä perustuu vääriin mittareihin. Helsingin Sanomat 21.5.2015. Viitattu 5.7.2016Kilpailukyvyn sietämättömän vaikea määritteleminen Ylen Politiikkaradio 21.5.2016. Viitattu 5.7.2016 Viitattu 5.7.2016 == Lähteet == == Aiheesta muualla == * Sauramon tuotantoa kansalliskirjastossa Luokka:Suomalaiset taloustieteilijät Luokka:Syntymävuosi puuttuu Luokka:Elävät henkilöt
Alejandro Urgellés

Alejandro Urgellés Guibot (2. heinäkuuta 1951 Santiago de Cuba – 16. lokakuuta 1984 Santiago de Cuba) oli kuubalainen koripalloilija ja olympiamitalisti. Urgellés voitti Kuuban miesten maajoukkueessa olympiapronssia Münchenissä 1972 ja Pan-Amerikan kisojen pronssia Calissa 1971. Hän kilpaili Kuuban joukkueessa myös Montréalin 1976 ja Moskovan 1980 kesäolympialaisissa sekä vuosien 1970http://www.linguasport.com/baloncesto/internacional/mundial/1970_LJUBLJANA_SQUADS.htm ja 1974http://www.linguasport.com/baloncesto/internacional/mundial/1974_SANJUAN_SQUADS.htm MM-kilpailuissa.Olympics at Sports-Reference.com == Lähteet == * Alejandro Urgellés Bio, Stats and Results Olympics at Sports-Reference.com === Viitteet === == Aiheesta muualla == * Profiili FIBA Archive Luokka:Kuubalaiset koripalloilijat Luokka:Kuubalaiset olympiamitalistit Luokka:Vuonna 1951 syntyneet Luokka:Vuonna 1984 kuolleet
HC Chamonix-Morzine

Chamonix-Morzine Hockey Club on ranskalainen jääkiekkojoukkue, joka pelaa Ranskan pääsarjassa, Ligue Magnusissa. Joukkue on perustettu Chamois de Chamonixin ja Pingouins de Morzinen yhdistettyä voimansa. Uusi seura aloittaa taipaleensa suoraan maan pääsarjasta. == Joukkue kaudella 2017-2018 == Maalivahti Maalivahti Maalivahti Maalivahti Maalivahti Maalivahti # Pelaaja Hanskakäsi Sopimus Syntymäpaikka 35 Jason Missiaen L 2017 Chatham, Ontario, Kanada Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka 8 Eetu Karvinen L VLH 2017 Vantaa, Suomi 29 Josselin Besson R LH 2017 Sallanches, Ranska 52 Arnaud Hascoët R LH 2017 Caen, Ranska Joakim Erdugan L OLH 2018 ==Lähteet ja muut linkit== * Joukkueen viralliset kotisivut Luokka:Ranskalaiset jääkiekkoseurat
Pedro Chappé

Pedro Chappé García (16. elokuuta 1945 – 15. toukokuuta 2003 Espanja) oli kuubalainen koripalloilija, koripallovalmentaja ja olympiamitalisti. Chappé voitti Kuuban miesten maajoukkueessa olympiapronssia Münchenissä 1972 ja Pan- Amerikan kisojen pronssia Calissa 1971. Hän kilpaili Kuuban joukkueessa myös Méxicon 1968 ja Montréalin 1976 kesäolympialaisissa sekä vuosien 1970http://www.linguasport.com/baloncesto/internacional/mundial/1970_LJUBLJANA_SQUADS.htm ja 1974http://www.linguasport.com/baloncesto/internacional/mundial/1974_SANJUAN_SQUADS.htm MM-kilpailuissa.Olympics at Sports-Reference.com Valmentajana Chappé toimi muun muassa Kuuban maajoukkueen päävalmentajana Moskovan olympiaturnauksessa 1980.http://www.linguasport.com/baloncesto/internacional/olimpiadas/1980_MOSCOW_SQUADS.htm Chappé kuoli infarktiin 57-vuotiaana vuonna 2003 Espanjassa, missä hän oli töissä.http://arch1.cubaencuentro.com/deportes/noticias/20030528/d4fb832751756e9d0228e633b2a60bb8.html == Lähteet == * Pedro Chappé Bio, Stats and Results Olympics at Sports- Reference.com === Viitteet === == Aiheesta muualla == * Profiili FIBA Archive Luokka:Kuubalaiset koripalloilijat Luokka:Kuubalaiset koripallovalmentajat Luokka:Kuubalaiset olympiamitalistit Luokka:Vuonna 1945 syntyneet Luokka:Vuonna 2003 kuolleet
Kroatian vesipallomaajoukkue

Kroatian vesipallomaajoukkue edustaa Kroatiaa vesipallon miesten maajoukkuekilpailuissa. == Olympialaiset == Kroatia voitti olympiakultaa Lontoossa 2012. Se kukisti välieräottelussa Montenegron maalein 7–5 ja loppuottelussa Italian 8–6. Olympiahopeaa joukkue sai Atlantassa 1996. Voitettuaan välierässä Italian 7–6 se hävisi finaalissa Espanjalle 5–7. Rio de Janeirossa 2016 Kroatia saavutti niin ikään hopeaa. Kukistettuaan välierässä Montenegron maalein 12–8 se hävisi loppuottelussa Serbialle 7–11. Kroatia on sijoittunut lisäksi viidenneksi Tokiossa 2020, kuudenneksi Pekingissä 2008, seitsemänneksi Sydneyssä 2000 ja kymmenenneksi Ateenassa 2004. == MM-kilpailut == Kroatia voitti maailmanmestaruuden Melbournessa 2007. Kukistettuaan välierässä Serbian maalein 10–7 se voitti loppuottelussa Unkarin jatkoajalla 9–8. Budapestin MM-kilpailuissa 2017 Kroatia voitti välierässä Serbian 12–11 ja loppuottelussa Unkarin 8–6. MM-hopeaa joukkue sai Kazanissa 2015. Se voitti välierässä Kreikan jatkoajalla 15–13, mutta hävisi finaalissa Serbialle 4–11. MM-pronssia Kroatia on saavuttanut 2009, 2011, 2013 ja 2019. Lisäksi se on ollut neljäs 1994, 2005 ja 2022, kahdeksas 2001 sekä yhdeksäs 1998 ja 2003. == Muut kilpailut == Kroatia voitti Euroopan-mestaruuden 2010 kukistettuaan loppuottelussa Italian maalein 7–3. EM-hopeaa joukkue saavutti 1999 ja 2003 sekä EM-pronssia 2018. Maailmanliigan Kroatia voitti 2012, sijoittui toiseksi 2009, 2015 ja 2019 sekä kolmanneksi 2010, 2011 ja 2017. Maailmancupissa se oli toinen 2010 ja kolmas 2014. Välimeren kisoissa Kroatia saavutti kultaa 2013 sekä hopeaa 1993 ja 1997. Euroopam cupin se voitti 2018 ja oli toinen 2019. == Lähteet == Vesipallomaajoukkue Luokka:Vesipallomaajoukkueet